**НИЙГМИЙН ДААТГАЛЫН ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

 **ХУУЛИЙН ТӨСӨЛД ХИЙСЭН СУДАЛГАА**

 Нийгмийн даатгалын тухай, Нийгмийн даатгалын тухай хуулиудыг хэрэглэх журмын тухай, Нийгмийн даатгалын сангаас олгох тэтгэвэр, тэтгэмжийн тухай, Нийгмийн даатгалын шимтгэлээс чөлөөлөх, ажилгүйдлийн даатгалын сангаас дэмжлэг үзүүлэх тухай хуулиудад зохих өөрчлөлтүүд орж, тэдгээрийг дагаж мөрдөж байна.

Нийгмийн даатгалын тухай хуулиудыг хэрэглэх журмын тухай хуульд өөрчлөлт оруулах тухай 2019 оны 12 дугаар сарын 20-ны өдрийн хуулиар “Нийгмийн даатгалын тухай хуулийн 15 дугаар зүйлийн 1 дэх хэсэгт заасан ажил олгогчийн хөдөлмөрийн хөлсний сан, түүнтэй адилтгах орлого болон даатгуулагчийн хөдөлмөрийн хөлс, түүнтэй адилтгах орлогоос төлөх тэтгэврийн даатгалын шимтгэлийн хувь хэмжээ 2021 оноос эхлэн тус бүр 9.5 хувь байна” гэж заасны дагуу 2021 онд ажил олгогч болон албан журмын даатгуулагч **тэтгэврийн даатгалд** тус бүр 9.5 хувиар тооцож шимтгэл төлнө.

Харин Нийгмийн даатгалын шимтгэлээс чөлөөлөх, ажилгүйдлийн даатгалын сангаас дэмжлэг үзүүлэх тухай хуульд өөрчлөлт оруулах тухай 2020 оны 11 дүгээр сарын 13-ны өдрийн хуулийн дагуу 2020 оны 4 дүгээр сарын 1-нээс 10 дугаар сарын 1-нийг хүртэл хугацаанд нийгмийн даатгалын шимтгэлээс чөлөөлөгдсөн, мөн оны 10 дугаар сарын 01-нээс 12 дугаар сарын 31-нийг дуустал хугацаанд нийгмийн даатгалын шимтгэлийн хөнгөлөлтөд хамрагдсан аж ахуйн нэгж, байгууллага болон түүнд ажиллаж байгаа Монгол Улсын иргэн даатгуулагч нь 2021 оны 1 дүгээр сарын 01-ний өдрөөс 7 дугаар сарын 01-ний өдөр хүртэлх хугацаанд төлөх **тэтгэмжийн, ажилгүйдлийн, үйлдвэрлэлийн осол, мэргэжлээс шалтгаалсан өвчний даатгалын** шимтгэлээс **бүрэн, тэтгэврийн даатгалын шимтгэлийн** ажил олгогчийн болон даатгуулагчийн төлөх **1.0 хувиас**тус тус чөлөөлөгдөж, **тэтгэврийн даатгалын**шимтгэлийг ажил олгогч, даатгуулагч тус бүр 8.5 хувиар тооцон төлж байна.

Тиймээс Нийгмийн даатгалын тухай хуульд өөрчлөлт оруулах тухай хуулийн төслийг хэрэгжүүлэхэд нэмэлт зардал гарахгүй. Учир нь дээрх хуульд 2021 оны 7 сарын 01-ний өдрийг хүртэл 8.5 хувиар төлөхөөр заасан ба хууль санаачлагч нарын боловсруулсан төсөлд 8.5 хувиар цаашид үргэлжлүүлэн тооцогдохоор тусгагдсан тул улсын төсөвт нэмэлт хүндрэлийг үүсгэхгүй гэж үзэж байгаа болно.

2021 онд нийгмийн даатгалын шимтгэлээс төлөх, чөлөөлөх хувь, хэмжээг хүснэгтээр харуулав.

|  |  |
| --- | --- |
| Нийгмийн даатгалын сан | 2020 он |
| 2020 онд төлөх шимтгэл | 2020 оны 10-12 сардчөлөөлсөн хувь |
| Ажил олгогч | Даатгуулагч | Нийт | Ажил олгогч | Даатгуулагч | Нийт |
| Тэтгэврийн даатгалын сан | 8.5 | 8.5 | 17 | 3.5 | 3.5 | 7 |
| Тэтгэмжийн даатгалын сан | 1.0 | 0.8 | 1.8 | 1.0 | 0.8 | 1.8 |
| Ажилгүйдлийн даатгалын сан | 0.2 | 0.2 | 0.4 | 0.2 | 0.2 | 0.4 |
| ҮОМШӨ даатгалын сан | 0.8-2.8 | – | 0.8-2.8 | 0.8-2.8 | – | 0.8-2.8 |
| Эрүүл мэндийн даатгалын сан | 2.0 | 2.0 | 4 | – | – | – |
| Нийт | 12.5%-14.5% | 11.5% | 24%-26% | 5.5-7.5% | 4.5% | 10-12% |

|  |  |
| --- | --- |
| 2021 он |  |
| 2021 онд төлөх шимтгэл | 2021 оны 01-06 сардчөлөөлөх хувь |  |
| Ажил олгогч | Даатгуулагч | Нийт | Ажил олгогч | Даатгуулагч | Нийт |  |
| Тэтгэврийн даатгалын сан | 9.5 | 9.5 | 19 | 1.0 | 1.0 | 2.0 |
| Тэтгэмжийн даатгалын сан | 1.0 | 0.8 | 1.8 | 1.0 | 0.8 | 1.8 |
| Ажилгүйдлийн даатгалын сан | 0.2 | 0.2 | 0.4 | 0.2 | 0.2 | 0.4 |
| ҮОМШӨ даатгалын сан | 0.8-2.8 | – | 0.8-2.8 | 0.8-2.8 | – | 0.8-2.8 |
| Эрүүл мэндийн даатгалын сан | 2.0 | 2.0 | 4.0 | – | – | – |
| Нийт | 13.5%-5.5% | 12.5% | 26-8% | 3-5% | 2% | 5-7% |